סופי נליס

מארי-סופי נליס (באנגלית: Marie-Sophie Nélisse; נולדה ב-27 במרץ 2000) היא שחקנית קולנוע וטלוויזיה קנדית, זוכת פרס ג'יני, הידועה בעיקר בשל השתתפותה בסרטים "מר לאזאר" (2011), "גנבת הספרים" (2013), "פעם בלש, תמיד בלש" (2020) ובזכות גילום דמותה המתבגרת של שונה בסדרת הטלוויזיה "הצהובות" (2021-הווה).

 ביוגרפיה 
נליס נולדה בווינדזור, אונטריו, קנדה, שם גרה עד גיל 4, אז היגרה עם משפחתה למונטריאול, קוויבק.. היא ממוצא צרפתי-קנדי. אמה, פאולין בלהומור, עזבה את עבודתה כמורה בשנת 2013 כדי לשמש כמנהלת אישית הן עבור סופי והן עבור אחותה הצעירה, השחקנית איזבל נליס (אנ'). נליס שולטת בשפה הצרפתית ובשפה האנגלית כאחד.

 קריירה 
בגיל 7 החלה נליס להשתתף בפרסומות מסחריות. הופעת הבכורה הקולנועית שלה הייתה בשנת 2011 בסרט "מר לאזאר", בו גילמה את התלמידה אליס. על תפקידה זה זכתה בפרס ג'יני לשחקנית המשנה הטובה ביותר ובפרס ז'וטרה, ובנוסף הייתה מועמדת ל"פרס האמן הצעיר" בקטגוריית "השחקנית הצעירה המובילה הטובה ביותר בסרט עלילתי בינלאומי". נליס השתתפה גם בסרט "אסימסק" (Ésimésac) ובסיטקום הקנדי דובר צרפתית "כאן גרים בכיף" (Les Parents).

בשנת 2013 גילמה את ליזל ממינגר בעיבוד הקולנועי של הרומן רב המכר גנבת הספרים.

בשנת 2015 שיחקה בתפקיד ראשי לצד קתי בייטס וגלן קלוז בסרט "גילי הופקינס הגדולה", הסרט מבוסס על ספר באותו שם משנת 2005 מאת קתרין פטרסון.

בשנת 2016 כיכבה לצד אחותה בסרט האימה והפנטזיה "Wait Till Helen Comes", המבוסס על הרומן באותו שם שיצא ב-1986 מאת הסופרת האמריקאית מרי דאונינג האן.

בשנת 2019 שיחקה לצד נומי ראפאס בתפקיד הראשי של זואי טאנר בסרט מותחן והפעולה "הגנה צמודה" אשר הופץ על ידי נטפליקס. באותה שנה כיכבה בסרט האימה "47 מטר 2"; המשך ישיר לסרט "47 מטר" משנת 2016.

בשנת 2020 כיכבה לצדו של אדם ברודי בסרט "פעם בלש, תמיד בלש".

מאז שנת 2021, נליס משחקת את הדמות שאונה הצעירה בסדרה "הצהובות" של רשת שואוטיים. בעונה השנייה של הסדרה, אחת הסצנות השערורייתיות והמדוברות הייתה כאשר שאונה הצעירה אכלה את האוזן הקפואה של חברתה הטובה ג'קי, בגילומה של אלה פורנל, דבר שהוביל למוטיב הקניבליזם בפרק השני.

בשנת 2023, בהיותה בת 22, הופיעה ברשימת פורבס 30Under30. בספטמבר 2023 יצא לאור הסרט "השבועה של אירנה" שהוקרן לראשונה בפסטיבל הסרטים הבין-לאומי בטורונטו ובו נליס מככבת.

באוקטובר 2024, נליס חתמה עם חברת Brillstein Entertainment לייצוג ניהולי בכל התחומים. היא סיימה באותה השנה את צילומי סרט האימה "Whistle" המתרחש בתיכון, בו היא משתתפת לצד דפני קין, פרסי היינס וייט וניק פרוסט.

פילמוגרפיה
 שנה  סרט  תפקיד  הערות 2011  מר לאזאר אליס לקויאר  2012  Ésimésac מארי  2013  גנבת הספרים ליזל ממינגר  2014 שובר את הכלים ג'ון פישר הצעירה 2015Endorphineסימוןגילי הופקינס הגדולהגילי הופקינס2016Mean Dreamsקייסי קארווי1:54ג'ניפרWait Till Helen Comesמוליתולדות האהבהאלמה סינגר2017Worst Case, We Get Marriedאייש'ה2018הסיפורג'ני פוקס בת ה-132019הגנה צמודה (אנ')זואי טאנר47 מטר 2מיהאמהות ובנות אסטר2020פעם בלש, תמיד בלשקרולייןFlashwoodרוז2023השבועה של אירנהאירנה2025Two Womenג'סיקהElli and Her Monster TeamאליWhistle אלי2026Lydia and the Mist Riderלידיה (קול) 

 טלוויזיה 
+שנהסדרהתפקידהערות2010Miradorבתו הצעירה של ראלףפרק: "Vulnérabilités"Toute la Véritéהבת של ויולין3 פרקים2011כאן גרים בכיףזואי11 פרקים2012Vertigeרוזלי ראסלתפקיד ראשי; 6 פרקים2018Demain des hommesרוקסן רוסו4 פרקים2019 - 2020L'Échappéeרומי לאלונד7 פרקים2020Amours d'occasionפלורנס הצעירהפרק: "Avenue Greene - Rue Notre-Dame Ouest"2021 - הווההצהובותשאונה הצעירהתפקיד ראשי; 19 פרקים2022רופא ללא גבולותהאנה מילרפרק: "Jasmine"2023Aller Simpleפאני לורי 6 פרקים 2025L'Indétectableסטפני6 פרקים יריבות לוהטתרוז לנדרי2 פרקים 

קישורים חיצוניים

 סופי נליס, באתר tribute.ca 




הערות שוליים

קטגוריה:שחקניות קולנוע וטלוויזיה קנדיות
קטגוריה:שחקניות ילדות קנדיות
קטגוריה:זוכי פרס ג'יני
קטגוריה:פורבס 30Under30
קטגוריה:קנדים ממוצא צרפתי
קטגוריה:קנדיות שנולדו ב-2000